Oficialusis leidinys L 316 , 20/11/1997 p. 0021 - 0022



EEE jungtinio komiteto sprendimas Nr. 59/97 1997 m. liepos 31 d. iš dalies keičiantis EEE susitarimo XVII priedą (Intelektinė nuosavybė) EEE JUNGTINIS KOMITETAS, atsižvelgdamas į Europos ekonominės erdvės susitarimą, patikslintą Protokolu, patikslinančiu Europos ekonominės erdvės susitarimą, toliau — Susitarimas, ypač į jo 98 straipsnį, kadangi Susitarimo XVII priedas buvo iš dalies pakeistas 1996 m. spalio 25 d. EEE jungtinio komiteto sprendimu Nr. 59/96 [1]; kadangi 1996 m. liepos 23 d. Europos Parlamento ir Tarybos reglamentas (EB) Nr. 1610/96 dėl papildomo apsaugos sertifikato augalų apsaugos priemonėms sukūrimo [2] turi būti įtrauktas į Susitarimą, NUSPRENDĖ: 1 straipsnis Susitarimo XVII priede po 6 punkto (Tarybos direktyva 1768/92/EEB) įterpiamas toks punktas: "6a. 396 R 1610: 1996 m. liepos 23 d. Europos Parlamento ir Tarybos reglamentas (EB) Nr. 1610/96 dėl papildomo apsaugos sertifikato augalų apsaugos priemonėms sukūrimo (OL L 193, 1996 8 8, p. 30). Šio reglamento nuostatos šio Susitarimo tikslais adaptuojamos taip: a) 3 straipsnio 1 dalies b punktas papildomas taip: "; šios pastraipos ir straipsnių, kuriuose daroma nuoroda į ją, tikslais leidimas pateikti produktą į rinką, suteiktas atsižvelgiant į ELPA valstybės nacionalinės teisės aktus, laikomas leidimu, suteiktu pagal Direktyvą 91/414/EEB arba pagal lygiavertę EB valstybės narės nacionalinės teisės nuostatą."; b) Netaikomas 20 straipsnis. c) Islandijos ir Norvegijos atžvilgiu šis reglamentas taikomas nuo 1998 m. sausio 2 d. d) 19 straipsnis papildomas šiomis dalimis: "3. Jei, pasibaigus teisėtam galiojimo terminui, pagrindinis patentas ELPA valstybėje netenka galios 1997 m. vasario 8 d. — 1998 m. sausio 2 d., liudijimas įsigalioja tik po tos dienos, kai bus paskelbta paraiška liudijimui gauti. Tačiau liudijimo galiojimo laikui apskaičiuoti taikomas 13 straipsnis. 4. Kai taikoma 3 dalis, paraiška liudijimui gauti pateikiama per du mėnesius nuo 1998 m. sausio 2 d. 5. Liudijimas, taikomas atsižvelgiant į 3 dalį, netrukdo trečiosioms šalims, kurios nuo tada, kai baigėsi pagrindinio patento galiojimo laikas iki paraiškos liudijimui gauti paskelbimo sąžiningai komerciniais tikslais naudojo išradimą arba rimtai ruošėsi jį naudoti, toliau jį naudoti." e) Be to, tai taikoma ir Lichtenšteino atžvilgiu. Atsižvelgiant į patentų sąjungą tarp Lichtenšteino ir Šveicarijos, Lichtenšteinas neteikia jokių papildomų garantinių sertifikatų šiame reglamente nurodytoms augalų apsaugos priemonėms. Tačiau Šveicarijos išduoti augalų apsaugos priemonių liudijimai Lichtenšteine įsigalioja nuo tada, kai Šveicarijoje įsigalios atitinkami teisės aktai." . 2 straipsnis Reglamento (EB) Nr. 1610/96 tekstai islandų ir norvegų kalbomis, kurie pridedami prie šio sprendimo teksto atitinkamomis kalbomis, yra autentiški. 3 straipsnis Šis sprendimas įsigalioja 1997 m. rugpjūčio 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį. 4 straipsnis Šis sprendimas skelbiamas Europos Bendrijų oficialiojo leidinio EEE dalyje ir EEE priede. Priimta Briuselyje, 1997 m. liepos 31 d. EEE jungtinio komiteto vardu Pirmininkas E. Bull [1] OL L 21, 1997 1 23, p. 11. [2] OL L 193, 1996 8 8, p. 30. --------------------------------------------------